Ғафуров Ренат Зәйтүн улы

**Ғафуров Ренат Зәйтүн улы** (8 октябрь 1982 йыл) — спортсы, спидвей буйынса Рәсәйҙең халыҡ-ара класслы спорт мастеры. Мотоциклда уҙышыуҙа Европа чемпионы, шәхси иҫәптә ике тапҡыр, команда иҫәбендә өс тапҡыр Рәсәй чемпионы.

## Карьераһы

### Рәсәйҙә
Атаһы — Зәйтүн Ғафуров, билдәле спидвей спортсыһы, СССР команда чемпионатының призеры («Нефтсе» составында) һәм тренер. Спидвей арбитры Рафаэль Ғафуров — аҙашы.

Спидвей менән 1977 йылда шөғөлләнә башлай, ә 1998 йылда Рәсәй чемпионатында юниорҙар араһында шәхси финалға сыға һәм унда 15 мәрәй менән 2-се урын биләй.

1999 йылдан алып спидвей буйынса Рәсәйҙең команда чемпионаты ярыштарында ҡатнаша башлай. 1999—2005 йылдарҙа "Лукойл" өсөн сығыш яһай, унда ике тапҡыр Рәсәй чемпионы һәм биш тапҡыр команда зачетында көмөш призер була, ә шәхси зачетта шулай уҡ юниорҙар араһында ил чемпионы (2001, 2003) титулын яулай. Шул уҡ 2003 йылда өлкәндәр араһындағы шәхси беренселектә 2-се урын биләй, бары тик тәжрибәле Олег Кургускиндан ғына ҡалыша.

2006 йыл шул уҡ Октябрьский ҡалаһы спортсыһы Эдуард Шәйхуллин менән бергә, март айындағы «Турбина» командаһының үҙен саҡырыуына һәм үҙенең Балаково командаһына күсергә теләге булыуға ҡарамаҫтан, «Восток» командаһы өсөн ярыша). Ренат Алыҫ Көнсығыш командаһы өсөн 2006 — 2013 йылдарҙа, (2008 йылда «Салауат» командаһы өсөн ярышыуын иҫәпкә алмағанда) ярыша. Ошо ваҡыт эсендә Ренат шәхси беренселектә ике тапҡыр (2006, 2009) һәм командалар араһындағы чемпионатта бер тапҡыр (2010) ил чемпионы титулын яулай. 2014 йыл миҙгеле алдынан туған СТК «Октябрьский» командаһына әйләнеп ҡайта, әммә «Октябрьский» командаһы чемпионаттан төшөп ҡалғас, ҡайтанан «Восток» командаһы өсөн сығыш яһай.

2016 йыл миҙгеле алдынан Тольяттиҙың «Мега-Лада» командаһына күсә.

2004—2006 йылдарҙа Рәсәй чемпионаттарында иң яҡшы спортсы була. 2012—2017 йылдарҙа йыл һайын Рәсәй шәхси чемпионаты призеры була.

### Европала
2003 йылда Равичтың 1ПЛ «Колеяж» клубы өсөн бер ярыштарҙа ҡатнаша, унда 5 ярышта 6 мәрәй йыя. 2005 — 2007 йылдарҙа — Рыбникта, 2008 — 2016 йылдарҙа — Гданьскиҙа клуб алдындағы ҡаҙаныштары өсөн 15 йыллыҡтың (2000—2015) иң шәп спидвейсыһы итеп һайлана. Шуны ла әйтергә кәрәк, ике клуб өсөн ярышҡанда ла Ренат Ғафуров беренсе лиганан Экстра лигаға күсә (2005 — Рыбник клубы, 2008, 2011 һәм 2013 йылда — Гданьск клубы менән).

Рәсәй спортсылары араһынан Британия лигаһында ярышыусыларҙың береһе. Ундағы ҡушаматы «The Gaffer» — Дед (Ҡартатай).

Швецияла ярышыуын 2007 йылда «Капарень» клубында башлай — Элитсерияның дебютанты сифатында ярыша. Әммә клуб 2008 йылда лицензия ала алмай, һөҙөмтәлә үҙе менән бергә был «Капарень» клубы өсөн ярышыусы Рәсәй спортсыһы  Ғизәтуллин Денис менән «Хаммарбю» клубына күсә. 2008 йыл миҙгеленән һуң «Хаммарбю» иғәнәсеһен юғалтҡанлығы арҡаһында Allsvenskan-лигаға күсә, ә Ғафуров ҡуртым буйынса «Индианерна» клубы өсөн ярыша башлай

Шулай уҡ украин, чех, венгр һәм дания спидвей лигаларында ҡатнаша

## Рәсәй чемпионаттарындағы ҡаҙаныштары

* Спидвей буйынса юниорҙар Рәсәй чемпионатында

: шәхси иҫәптә — 1-се урын (2001, 2003), 2-се урын (2000)
: команда иҫәбендә — 1-се урын (2003)

* Спидвей буйынса Рәсәй чемпионаты

: шәхси иҫәптә — 1-се урын (2006, 2009), 2-се урын (2003, 2007, 2012, 2014, 2017), 3-сө урын (2013, 2015, 2016)
: команда иҫәбендә — 1-се урын (1999, 2000, 2010, 2017), 2-се урын (2001—2005, 2009, 2011, 2013, 2014), 3-сө урын (2006, 2007, 2012, 2016)
: парҙар иҫәбендә — 1-се урын (2016), 2-се урын (2004—2006, 2008—2011), 3-сө урын (2003)

* Спидвей буйынса Халыҡ -ара Рәсәй Федерацияһында

: команда иҫәбендә — 1-се урын (2005)

## Уртаса ярыш һөҙөмтәһе

## Халыҡ-ара ярыштарҙағы ҡаҙаныштары

### Юниорҙар ярыштарында

: ЛЧЕЮ — 8-се урын (2000), 16-сы урын (2001)
: 
: ЛЧМЮ — 6 -сы урын ¼ финалында (2002), 10 -сы урын ½ финалында (2003)

## Иҫкәрмәләр